Diari Oficial de la Generalitat Valenciana


Sumari del DOGV 3599, del 07-10-1999 (1999/8564)

Notificació de provisió d'acceptació i pràctica de prova sobre declaració d'arrendament històric valencià.
----------------------------------------------------------------------------------------------------------

### Dades del document

Número de DOGV
:   3599

Data del DOGV
:   07-10-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/8564


Organisme emissor
:   Conselleria d'Agricultura, Pesca i Alimentació

Tipus de document
:   Anunci

Notificació de provisió d'acceptació i pràctica de prova sobre declaració d'arrendament històric valencià. [1999/M8564]
  
Atesa la impossibilitat de notificar de manera personal i directa als hereus d'Ignacio Almenar Esteve la provisió d'acceptació i pràctica de prova recaiguda en l'expedient 44-45/1998, sobre declaració d'arrendament històric valencià, i en compliment del que es disposa en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, és procedent la publicació d'aquest anunci:
  
Expedient: 44-45/1998
  
Titular: María del Pilar Lozano Ballester
  
Últims propietaris coneguts: Ramón Almenar Fabra, María Almenar Fabra i hereus d'Ignacio Almenar Esteve.
  
Provisió que es dicta a València el 29 de setembre de 1999, en l'expedient 44-45/1998, promogut per María del Pilar Lozano Ballester.
  
Acordat l'inici de l'expedient, per mitjà d'un escrit de data 24 de novembre de 1998 de la part arrendatària, es proposa la pràctica de les proves següents:
  
Documental: en què se sol·licita la reproducció dels documents presentats.
  
Testifical: en què s'insta l'examen de Rafael Castelló Doménech i de Manuel Soriano Sebastiá.
  
Examen dels copropietaris Ramón i María Almenar Fabra.
  
Així mateix i mitjançant un escrit de data 14 de desembre de 1998, la part propietària proposa la pràctica de la prova relativa a:
  
Documental: amb aportació de fotocòpia de l'escriptura de donació atorgada el 29 d'octubre de 1958, davant del notari de Chiva, senyor Núñez de Castro, al número 300 del seu protocol i manifestació del fet que la peticionària haurà d'acreditar el seu dret a la continuació en el conreu i aportar la seua afiliació a la Seguretat Social Agrària, etcètera i la resta de requisits pertinents.
  
S'admeten les documentals sol·licitades, la testifical i l'examen proposats.
  
Es rebutja la manifestació de la part propietària respecte al fet que els rebuts de pagament de renda es realitza la propietat, que la certificació de la defunció de la mare de la peticionària figura en l'expedient; que no és requisit essencial de l'arrendament històric valencià la circumstància que l'arrendatari estiga afiliat a la Seguretat Social Agrària i, per la seua indeterminació, l'expressió «etcètera i la resta de requisits?»
  
La pràctica de la prova acceptada, consistent en l'examen dels testimonis per les dues parts, i de Ramón i María Almenar Fabra per la part arrendatària, tindrà lloc a les 12.45 hores del dia 24 de novembre de 1999 en els locals d'aquesta direcció general situats en el carrer d'Amadeu de Savoia, número 2, tercera planta.
  
A l'acte de la pràctica de la prova s'hauran de presentar les dues parts intervinents, així com els testimonis i els mencionats Ramón i María Almenar Fabra.
  
Les preguntes que es formulen als testimonis per les dues parts i a Ramón i María Almenar Fabra, per la part propietària, hauran de constar en escrits que s'entregaran amb anterioritat al començament de l'acte en sobre tancat.
  
S'ordena el trasllat d'aquesta provisió i de les corresponents notificacions a les dues parts.